CELEX: 62013TN0533
Language: el
Date: 2013-10-03 00:00:00
Title: Υπόθεση T-533/13: Προσφυγή της 3ης Οκτωβρίου 2013 — Λιθουανία κατά Επιτροπής

7.12.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 359/17
            
         Προσφυγή της 3ης Οκτωβρίου 2013 — Λιθουανία κατά Επιτροπής
   (Υπόθεση T-533/13)
   2013/C 359/34
   Γλώσσα διαδικασίας: η λιθουανική
   
      Διάδικοι
   
   
      Προσφεύγουσα: Δημοκρατία της Λιθουανίας (εκπρόσωποι: D. Kriaučiūnas, R. Krasuckaitė και A. Karbauskas)
   
      Καθής: Ευρωπαϊκή Επιτροπή
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει το άρθρο 1, παράγραφος 4, της εκτελεστικής αποφάσεως της Ευρωπαϊκής Επιτροπής C(2013) 4487 τελικό, της 19ης Ιουλίου 2013 (στο εξής: προσβαλλόμενη απόφαση), με την οποία επετράπη η χορήγηση μεταβατικής κρατικής ενισχύσεως στη Λιθουανία.
            
         
               —
            
            
               να καταδικάσει την Ευρωπαϊκή Επιτροπή στα δικαστικά έξοδα.
            
         
      Λόγοι ακυρώσεως και κύρια επιχειρήματα
   
   Προς στήριξη της προσφυγής της η προσφεύγουσα προβάλλει τέσσερις λόγους ακυρώσεως:
   
               1)
            
            
               Ο πρώτος λόγος αντλείται από παράβαση του άρθρου 39 ΣΛΕΕ, εξεταζομένου σε συνδυασμό με το πρώτο εδάφιο του άρθρου 40, παράγραφος 2, ΣΛΕΕ, και από παραβίαση της αρχής της απαγορεύσεως των διακρίσεων
               Η Επιτροπή, θεσπίζοντας το άρθρο 1, παράγραφος 4, της προσβαλλομένης αποφάσεως, παρέβη το άρθρο 39 ΣΛΕΕ, εξεταζόμενο σε συνδυασμό με το πρώτο εδάφιο του άρθρου 40, παράγραφος 2, ΣΛΕΕ, διότι δεν έμεινε πιστή στους στόχους της κοινής αγροτικής πολιτικής όπως αυτοί εξειδικεύονται στη ΣΛΕΕ (ιδίως στο άρθρο 39, παράγραφος 1, στοιχείο β', ΣΛΕΕ), καθώς και στα κριτήρια της κοινής αγροτικής πολιτικής, και παραβίασε επίσης την αρχή της απαγορεύσεως των διακρίσεων.
            
         
               2)
            
            
               Ο δεύτερος λόγος αντλείται από παράβαση του κανονισμού 73/2009
               Η Επιτροπή, θεσπίζοντας το άρθρο 1, παράγραφος 4 της προσβαλλομένης αποφάσεως χωρίς νομικό έρεισμα, παρέβη τον κανονισμό 73/2009 (1), καθώς εφήρμοσε εσφαλμένα το άρθρο του 10α, παράγραφος 4.
            
         
               3)
            
            
               Ο τρίτος λόγος αντλείται από πλάνη εκτιμήσεως της Επιτροπής
               Η Επιτροπή, θεσπίζοντας το άρθρο 1, παράγραφος 4, της προσβαλλομένης αποφάσεως υπέπεσε σε πλάνη εκτιμήσεως, διότι εκτίμησε εσφαλμένα τα επίπεδα άμεσων ενισχύσεων των παλαιών και των νέων κρατών μελών για το 2012 και βάσισε τον υπολογισμό της μεταβατικής κρατικής ενισχύσεως σε τέτοιου είδους εσφαλμένη εκτίμηση.
            
         
               4)
            
            
               Ο τέταρτος λόγος αντλείται από παραβίαση της αρχής της χρηστής διοικήσεως
               Η Επιτροπή, θεσπίζοντας το άρθρο 1, παράγραφος 4, της προσβαλλομένης αποφάσεως, παραβίασε την αρχή της χρηστής διοικήσεως, διότι δεν συμμορφώθηκε προς την υποχρέωση να λάβει ως βάση τις νέες πληροφορίες που παρασχέθηκαν από τη Δημοκρατία της Λιθουανίας αναφορικά με τα επίπεδα άμεσων ενισχύσεων στα κράτη μέλη και δεν εκτίμησε την πραγματική σημασία των άμεσων ενισχύσεων για τα λιθουανικά άγροκτήματα.
            
         
      (1)  Κανονισμός (ΕΚ) 73/2009 της 19ης Ιανουαρίου 2009 του Συμβουλίου, σχετικά με τη θέσπιση κοινών κανόνων για τα καθεστώτα άμεσης στήριξης για τους γεωργούς στο πλαίσιο της κοινής γεωργικής πολιτικής και τη θέσπιση ορισμένων καθεστώτων στήριξης για τους γεωργούς, για την τροποποίηση των κανονισμών (ΕΚ) αριθ. 1290/2005, (ΕΚ) αριθ. 247/2006, (ΕΚ) αριθ. 378/2007 και για την κατάργηση του κανονισμού (ΕΚ) αριθ. 1782/2003 (ΕΕ 2009, L 30, σ. 16, διόρθωση ημαρτημένων στο ΕΕ 2010 L 43, σ. 7).